
Rīgā 2024. gada 3. decembrī (prot. Nr. 51 47. §)
Grozījumi Ministru kabineta 2014. gada 8. jūlija noteikumos Nr. 392 "Teritorijas attīstības plānošanas informācijas sistēmas noteikumi"
Izdoti saskaņā ar Teritorijas attīstības plānošanas likuma
7.panta pirmās daļas 8.punktu
· Izdarīt Ministru kabineta 2014. gada 8. jūlija noteikumos Nr. 392 "Teritorijas attīstības plānošanas informācijas sistēmas noteikumi" (Latvijas Vēstnesis, 2014, 149. nr.; 2020, 229. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka teritorijas attīstības plānošanas informācijas sistēmas (turpmāk – sistēma) izveides, darbības, tai nepieciešamās informācijas iegūšanas, apstrādes un izplatīšanas kārtību un sistēmas datu saturu, kā arī kārtību, kādā veicama datu apmaiņa ar citām valsts informācijas sistēmām."
· 2. Izteikt 2. punktu šādā redakcijā:
· "2. Viedās administrācijas un reģionālās attīstības ministrija (turpmāk – sistēmas pārzinis) izmanto sistēmu, lai nodrošinātu šādu funkciju izpildi:
· 2.1. teritorijas attīstības plānošanas (turpmāk – plānošana) dokumentu izstrādes pārvaldību, tai skaitā:
· 2.1.1. plānošanas dokumentu izstrādes standartizēšanu;
· 2.1.2. centralizētu informācijas iegūšanu plānošanas dokumentu izstrādei;
· 2.1.3. izstrādāto plānošanas dokumentu saskaņošanu, publicēšanu un uzglabāšanu vienuviet;
· 2.2. līdzdalības budžeta pārvaldību."
· 3. Svītrot 3. punktu.
· 4. Papildināt ar 3.1 punktu šādā redakcijā:
· "3.1 Sistēmas pārzinis Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē ir uzskatāms par sistēmā iekļauto plānošanas dokumentu izstrādes un līdzdalības budžeta pārvaldības procesu personas datu apstrādes pārzini."
· 5. Izteikt 4. punktu šādā redakcijā:
· "4. Valsts digitālās attīstības aģentūra veic sistēmas infrastruktūrai nepieciešamās iegādes, uztur un administrē sistēmu, īsteno sistēmas drošības pārvaldību un apstrādā sistēmā iekļauto plānošanas dokumentu izstrādes un līdzdalības budžeta pārvaldības procesu personas datus, kā arī ir sistēmas lietotāju identifikācijas procesa personas datu apstrādes pārzinis."
· 6. Izteikt 8. punktu šādā redakcijā:
· "8. Sistēma nodrošina plānošanai un līdzdalības budžeta pārvaldībai nepieciešamo datu saņemšanu un piekļuvi sistēmā iekļautajiem datiem automatizētajā tiešsaistes datu pārraides režīmā, izmantojot tīmekļa pakalpes. Sistēmas pārzinis var vienoties ar šo noteikumu 30. punktā minētajām institūcijām par citu datu apmaiņas risinājumu un apjomu."
· 7. Izteikt 9. punktu šādā redakcijā:
· "9. Sistēma nodrošina iespēju tās lietotājiem piekļūt sistēmā iekļautajiem datiem līdzdalības budžeta pārvaldībai, plānošanas dokumentu izstrādei un izstrādātā dokumenta teksta un ģeotelpisko datu iekļaušanai sistēmā, izmantojot tīmekļa pārlūkprogrammu."
· 8. Papildināt ar 18.6. apakšpunktu šādā redakcijā:
· "18.6. informāciju par līdzdalības budžeta projektiem un to pārvaldību."
· 9. Izteikt 19.4. apakšpunktu šādā redakcijā:
· "19.4. pilsētu robežas;".
· 10. Papildināt ar 19.7.1 apakšpunktu šādā redakcijā:
· "19.7.1 pašvaldības nozīmes ceļi un ielas;".
· 11. Papildināt ar 19.1 punktu šādā redakcijā:
· "19.1 Šo noteikumu 19.1., 19.2., 19.3., 19.4. un 19.7. apakšpunktā minētie nosacījumi par grafiskās daļas datu strukturēšanu neattiecas uz detālplānojuma grafiskās daļas izstrādi."
· 12. Izteikt 26. punktu šādā redakcijā:
· "26. Sistēmā iekļauto informāciju uztur pastāvīgi, izņemot fizisko personu datus, kurus glabā 10 gadus."
· 13. Izteikt 29. punktu šādā redakcijā:
· "29. Sistēmas lietotājs:
· 29.1. plānošanas dokumentu sagatavošanai izmanto sistēmā iekļauto informāciju un šo noteikumu 30. punktā minētos datus;
· 29.2. līdzdalības budžeta pārvaldībai izmanto sistēmā iekļauto informāciju."
· 14. Izteikt 30.9. apakšpunktu šādā redakcijā:
· "30.9. Viedās administrācijas un reģionālās attīstības ministrija – datus par Jūras plānojumu;".
· 15. Izteikt 30.10. apakšpunktu šādā redakcijā:
· "30.10. valsts sabiedrība ar ierobežotu atbildību "Latvijas Vēstnesis" – informāciju par publikāciju oficiālajā izdevumā "Latvijas Vēstnesis":
· 30.10.1. oficiālās publikācijas statusu;
· 30.10.2. oficiālās publikācijas un laidiena numuru;
· 30.10.3. saiti uz oficiālo publikāciju ar saiti uz Valsts vienoto ģeotelpiskās informācijas portālu www.geolatvija.lv (turpmāk – ģeoportāls), kur pieejami attiecīgā plānošanas dokumenta materiāli."
· 16. Papildināt ar 30.1 punktu šādā redakcijā:
· "30.1 Pilsonības un migrācijas lietu pārvalde, lai pārbaudītu, vai fiziska persona, kas iesniedz vai balso par līdzdalības budžeta projektu, atbilst Pašvaldību likuma 60. panta trešās daļas 1. punktā un ceturtajā daļā noteiktajām prasībām, nodrošina šādu datu pieejamību par šo personu no Fizisko personu reģistra:
· 30.11. personas statuss (aktīvs/pasīvs);
· 30.12. personas kods;
· 30.13. dzimšanas datums;
· 30.14. miršanas datums;
· 30.15. deklarētās, reģistrētās vai norādītās dzīvesvietas adreses administratīvās teritorijas kods un valsts adrešu reģistra adresācijas objekta kods (līdz pašvaldības līmenim)."
· 17. Izteikt 31. punktu šādā redakcijā:
· "31. Personu priekšlikumi, kas elektroniski iesniegti plānošanas dokumentu redakciju publiskās apspriešanas laikā, sistēmā tiek iekļauti no ģeoportāla."
· 18. Izteikt 33. punktu šādā redakcijā:
· "33. Lai nodrošinātu piekļuvi informācijai ar sistēmas starpniecību, sistēmas pārzinis ar šo noteikumu 30. un 30.1 punktā minētajām institūcijām sadarbojas jautājumos par:
· 33.1. ģeotelpisko datu izmantošanu;
· 33.2. nosacījumiem datu piekļuves nodrošināšanai atbilstoši sistēmas funkcionalitātei;
· 33.3. izmaiņām sistēmas un attiecīgās institūcijas informācijas sistēmas funkcionalitātē, datu struktūrās vai klasifikatoros;
· 33.4. nepieciešamajām izmaiņām vadlīnijās;
· 33.5. šo noteikumu 33.3. un 33.4. apakšpunktā minēto izmaiņu ieviešanas termiņiem."
· 19. Izteikt 37. punktu šādā redakcijā:
· "37. Sistēmas pārzinis nodrošina normatīvajos aktos par plānošanas dokumentiem un par līdzdalības budžetu noteikto datu pieejamību elektronisko pakalpojumu veidā ģeoportālā."
· 20. Svītrot 37.1 punktu.
· 21. Izteikt 38. punktu šādā redakcijā:
· "38. Šo noteikumu 30. un 30.1 punktā minēto informāciju sistēma iegūst no šādām valsts informācijas sistēmām:
· 38.1. no Ģeotelpisko pamatdatu informācijas sistēmas – šo noteikumu 30.1.1. un 30.1.2. apakšpunktā minētos datus;
· 38.2. no Valsts adrešu reģistra informācijas sistēmas – šo noteikumu 30.2.1., 30.2.2., 30.2.3., 30.2.4. un 30.2.5. apakšpunktā minētos datus;
· 38.3. no Nekustamā īpašuma valsts kadastra informācijas sistēmas – šo noteikumu 30.2.6. un 30.2.7. apakšpunktā minētos datus;
· 38.4. no Apgrūtināto teritoriju informācijas sistēmas – šo noteikumu 30.2.8. un 30.2.9. apakšpunktā minētos datus;
· 38.5. no Būvniecības informācijas sistēmas – šo noteikumu 30.3. apakšpunktā minētos datus;
· 38.6. no Dabas datu pārvaldības sistēmas "Ozols" – šo noteikumu 30.4. apakšpunktā minētos datus;
· 38.7. no Meliorācijas kadastra informācijas sistēmas – šo noteikumu 30.5.1. un 30.5.2. apakšpunktā minētos datus;
· 38.8. no Vienotās vides informācijas sistēmas – šo noteikumu 30.7.1. apakšpunktā minētos datus;
· 38.9. no Derīgo izrakteņu atradņu reģistra – šo noteikumu 30.7.2. apakšpunktā minētos datus;
· 38.10. no Meža valsts reģistra – šo noteikumu 30.8. apakšpunktā minētos datus;
· 38.11. no ģeoportāla – šo noteikumu 30.9. apakšpunktā minētos datus;
· 38.12. no Oficiālo publikāciju un tiesiskās informācijas sistēmas – šo noteikumu 30.10. apakšpunktā minētos datus;
· 38.13. no Datu izplatīšanas un pārvaldības platformas – šo noteikumu 30.1 punktā minētos datus."
· 22. Izteikt 39. punktu šādā redakcijā:
· "39. Piekļuve šo noteikumu 38. punktā minēto valsts informācijas sistēmu datiem nodrošināma un datu izplatīšana veicama atbilstoši attiecīgo valsts informācijas sistēmu pārziņu noteiktajiem datu izmantošanas nosacījumiem."
· 23. Izteikt 49. punktu šādā redakcijā:
· "49. Sistēmas lietotāji izmanto sistēmu līdzdalības budžeta pārvaldībai no 2025. gada 1. janvāra."

